Zápisnica č. 1

zo zasadnutia  Komisie školstva, kultúry a športu Miestneho zastupiteľstva mestskej časti Bratislava – Ružinov zo dňa 09. 02. 2021

Prítomní: Ing. Marcela Kulifajová, PaedDr. Mária Barancová, p. Nikolaj Gečevský,    
                JUDr. Matúš Méheš, Mgr. Jozef Matúšek, Mgr. Boris Čechvala,
                Ing. František Bolgáč,  Mgr. Roman Kyselica
Neprítomní:  p. Matúš Grznár – ospr., P. Silvia Pilková – ospr.
                          
PROGRAM:
   
1.	Otvorenie, privítanie členov komisie
2.	 Návrh všeobecne záväzného nariadenia mestskej časti Bratislava-Ružinov č. ....... zo  
dňa ......... o určení školského obvodu základných škôl v zriaďovateľskej pôsobnosti 
          mestskej časti Bratislava-Ružinov
3.	Návrh na realizáciu verejnej súťaže na projektové práce na výstavbu novej plavárne,     rekonštrukciu zimného štadióna Vladimíra Dzurillu a dostavby nekomerčných ubytovacích kapacít pre športovcov
4.	Rôzne
         Návrh všeobecne záväzného nariadenia mestskej časti Bratislava-Ružinov
č. ... /2021 z ...... 2021, ktorým sa mení a dopĺňa všeobecne záväzné nariadenie mestskej časti Bratislava-Ružinov č. 9/2015 z 3. novembra 2015, ktorým sa vydáva Trhový poriadok pre trhoviská na území mestskej časti Bratislava-Ružinov
  5.   Záver   

K bodu 1:

Prítomných privítala a pracovné stretnutie otvorila Ing. Marcela Kulifajová, predsedníčka komisie. Komisia nemala námietky k programu zasadnutia a poradiu jednotlivých bodov. Členovia komisie si odsúhlasili vzhľadom na pandemickú situáciu priebeh zasadnutia komisie formou online.

K bodu 2:

                 Materiál predložila vedúca odboru školstva, kultúry a športu, Mgr. Vasilová. Vysvetlila zámer a dôvody vypracovania návrhu VZN. Zdôraznila, že riaditelia ZŠ sú uzrozumení s tým, že  budú v súlade s kapacitnými možnosťami školy prednostne prijímať deti z najbližšieho okolia školy.

                Komisia školstva, kultúry a športu  po prerokovaní  predložený materiál „Návrh všeobecne záväzného nariadenia mestskej časti Bratislava-Ružinov č. ....... zo  dňa ......... o určení školského obvodu základných škôl v zriaďovateľskej pôsobnosti  mestskej časti Bratislava-Ružinov“
 
1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní: 7
          	                      Za:  7

 K bodu 3:
               
             Materiál predložil Ing. Antala. Informoval prítomných o získaní dotácie na obstaranie vyhotovenia projektovej dokumentácie na vybudovanie plavárne, rekonštrukciu hokejového štadióna, dostavby ubytovacích kapacít pre športovcov. Uviedol, že už bola zrealizovaná analýza najvhodnejšieho riešenia projektu, spracovaný návrh na zadanie a lokalitný program. S jednotlivými zložkami  návrhu komisiu podrobne oboznámil, pozornosť venoval i investičným nákladom. Informoval, že je potrebné  predložený materiál predložiť a prerokovať v MZ, aby sa v uvedenej veci mohlo ďalej konať.

             Komisia školstva, kultúry a športu  po prerokovaní  predložený materiál „Návrh na realizáciu verejnej súťaže na projektové práce na výstavbu novej plavárne, rekonštrukciu zimného štadióna Vladimíra Dzurillu a dostavby nekomerčných ubytovacích kapacít pre športovcov“ 

1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  8
          	                       Za:  8

K bodu 4:

            Materiál predložil Mgr. Peter Tóth, vedúci oddelenia miestnych daní a podnikateľských činností. Informoval o dôvodoch vypracovania predloženého návrhu VZN, ktoré súvisia najmä so zmenou správcu trhovísk. Návrh obsahuje iba textové úpravy platného VZN, aby sa zosúladil právny a faktický stav platný od 01. 01. 2021.

           Komisia školstva, kultúry a športu  po prerokovaní  predložený materiál „Návrh všeobecne záväzného nariadenia mestskej časti Bratislava-Ružinov
č. ... /2021 z ...... 2021, ktorým sa mení a dopĺňa všeobecne záväzné nariadenie mestskej časti Bratislava-Ružinov č. 9/2015 z 3. novembra 2015, ktorým sa vydáva Trhový poriadok pre trhoviská na území mestskej časti Bratislava-Ružinov“

1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  8
          	                       Za:  8

           Ing Kulifajová prítomných oboznámila s textom listu od bývalého zamestnanca RŠK, ktorý upozorňuje na nepekné praktiky vedenia RŠK smerom k zamestnancom. Komisia sa zhodla, že by uvedené skutočnosti bolo vhodné prešetriť.
          Členovia navrhli, aby Ing. Kulifajová, ako predseda komisie, s obsahom listu oboznámila vedenie MČ, a aby list cez prednostu MÚ bol odstúpený na prešetrenie miestnemu kontrolórovi. Zároveň navrhli o uvedenom postupe písomne informovať autora listu. Predmetný návrh bol jednohlasne odsúhlasený.         

Hlasovanie:   Prítomní:  8
          	                       Za:  8

          Ing. Kulifajová hovorila o harmonograme zasadnutí Komisie školstva, kultúry a športu v roku 2021, ktorý bol členom komisie zaslaný elektronicky. Bol vypracovaný v súlade s Harmonogramom prípravy a zberu materiálov do MZ.

K bodu 5:

Pracovné stretnutie ukončila Ing. Kulifajová. 
Konalo sa v čase 13.00 h – 14. 00 h. 

                                                                                       Ing. Marcela Kulifajová v. r.
                                                                                           predsedníčka komisie

V Bratislave  12. 02. 2021
Zapísala: Mgr. J. Lukáčová v. r.